OBRAZLOŽENJE IZMJENA I DOPUNA PRORAČUNA

OPĆINE GORNJA RIJEKA ZA 2021. GODINU

I PROJEKCIJA ZA 2022. I 2023. GODINU

 Proračun Općine Gornja Rijeka za 2021. godinu i projekcije za 2022. i 2023. godinu usvojeni su na 34. sjednici Općinskog vijeća Općine Gornja Rijeka održanoj 7. prosinca 2020. godine i objavljeni u "Službenom glasniku Koprivničko – križevačke županije" broj 27/20 i internetskoj stranici Općine Gornja Rijeka (<https://gornja-rijeka.hr/proracun-opcine-gornja-rijeka-za-2021-godinu-i-projekcije-za-2022-godinu-i-2023-godinu/> ).

Zakonom o proračunu ("Narodne novine" broj 87/08, 136/12 i 15/15) je utvrđeno da ukoliko tijekom proračunske godine dođe do promjena na prihodnoj i rashodnoj strani proračuna, proračun se mora ponovno uravnotežiti. Zakon propisuje da se uravnoteženje proračuna (ukupni prihodi pokrivaju ukupne rashode) provodi tijekom proračunske godine izmjenama i dopunama proračuna (rebalans proračuna), prema istom postupku kao za donošenje proračuna.

Budući su od donošenja Proračuna Općine Gornja Rijeka za 2021. godinu nastale promjene koje su utjecale na prihodnu i rashodnu stranu proračuna proračun se uravnotežuje donošenjem Izmjena i dopuna proračuna.

I. PRIHODI I PRIMICI

1. Predlaže se smanjenje Prihoda Proračuna Općine Gornja Rijeka za 2021. godinu s 8.602.750,00 kuna na 7.087.673,52 kuna te povećanje primitaka od 1.000.000,00 kuna.
2. Predlaže se smanjenje prihoda od poreza s 3.529.178,00 kuna na 1.479.178,00 kuna.
3. Predlaže se povećanje prihoda s osnove Pomoći od subjekata unutar općeg proračuna (Fondovi EU, resorna ministarstva, Koprivničko-križevačka županija..) za određene namjene odnosno projekte s 4.443.522,00 kune na 4.978.095,52 kune.
4. Predlaže se povećanje prihoda od administrativnih pristojbi i po posebnim propisima planirani s 230.000,00 kuna na 250.000,00 kuna.
5. Predlaže se smanjenje prihoda od prodaje nefinancijske imovine s 10.000,00 kuna na 5.350,00 kuna.
6. Kratkoročni kunski kredit realiziran početkom godine vraćen je u cijelosti.
7. Predlaže se pokrivanje manjka iz prethodnog razdoblja u svoti od 614.773,52 kune.

Dječji vrtić Mali medo nije počeo s radom, te se isto ne očekuje do početka 2022. godine, pa se predlaže smanjenje prihoda i rashoda vezanih uz redovan rad vrtića.

II. RASHODI I IZDACI

Predložene su izmjene kako slijedi:

1. Stipendiranje studenata – 4.000,00 kuna,
2. Manifestacije – 11.000,00 kuna,
3. Zgrada I.- povećanje za 2.000,00 kuna,
4. Sufinanciranje vodovodne mreže Fajerovec-Nemčevec – smanjenje na 27.000,00 kuna,
5. Sufinanciranje smještaja djece u vrtiću-smanjenje za 30.000,00 kuna,
6. Izgradnja zgrade dječjeg vrtića – smanjenje za 603.000,00 kuna i promjena izvora financiranja,
7. Naknada za štete uzrokovane prirodnim nepogodama - povećanje za 3.500,00 kuna,
8. Održavanje groblja – smanjenje za 19.000,00 kuna,
9. Deratizacija – smanjenje za 17.000,00 kuna,
10. Veterinarske usluge (zbrinjavanje lutalica) – povećanje za 30.000,00 kuna,
11. Modernizacija (asfaltiranje) nerazvrstanih cesta – smanjenje za 85.800,00 kuna i promjena izvora financiranja,
12. Uređenje javnog trga – smanjenje za 405.000,00 kuna.

Predlaže se brisanje aktivnosti i projekata koji nisu realizirani do dana izrade izmjena Proračuna, niti je njihova realizacija izgledna do kraja 2021. godine.

 Stručni suradnik za

računovodstvo i financije

 Valentina Valjak